SL
C 156/42
Uradni list Evropske unije
3.5.2023
Zahteve v prvotni specifikaciji proizvoda (glede navedbe datuma proizvodnje ter imena planine in/ali planinskega pašnika na proizvodu) so na primer postale nepotrebne zaradi dokumentacije, ki jo je sedaj treba predložiti za dokazilo o poreklu.
Pojasnjena je kazeinska oznaka, ki jo je treba uporabiti.
Namestitev te oznake na pakiranja kosov sira je postala nepotrebna, saj je v primeru kosov zagotovljena sledljivost serije.
Pravila o zasebnih blagovnih znamkah, določena v točki 5(h) (Označevanje) prvotne specifikacije proizvoda, so prenesena v točko 4.8 (Označevanje).
„Uporaba zasebnih blagovnih znamk je dovoljena.
Vendar zasebna blagovna znamka ne sme biti taka, da zavaja potrošnika ali škoduje ugledu ZOP.“
Razlogi Zahteve glede upravljanja zasebnih blagovnih znamk so pojasnjene in razširjene.
Zasebne blagovne znamke bodo še naprej dovoljene.
7.
Redakcijske spremembe
7.1
Ime in podatki o pristojnem organu države članice so posodobljeni.
7.2
Naslov skupine vložnikov je popravljen.
Razlogi Odkar je označba zaščitena, je spremenjen naslov skupine vložnikov ter posodobljen skupaj s spremenjenimi podatki o pristojnem organu.
7.3
Inšpekcijski organ
Oddelek s kontaktnimi podatki inšpekcijskega organa je spremenjen, ker je ta organ sedaj zasebna družba, tj. Lacon GmbH.
7.4
Spremembe postavitve/predstavitve specifikacije proizvoda
Ponovno oštevilčenje in sprememba nekaterih naslovov za večjo jasnost in točnost informacij.
7.5
Nacionalne zahteve
Naslov „Nacionalne zahteve“ je črtan brez nadomestitve, saj so zaradi regulativnih zahtev te nepotrebne.
ENOTNI DOKUMENT
„Vorarlberger Alpkäse“ EU št.: PDO-AT-1413-AM01 – 5.4.2022 ZOP (X) ZGO ( ) 1.
Ime [ZOP ali ZGO] „Vorarlberger Alpkäse“
2.
Država članica ali tretja država Avstrija
3.
Opis kmetijskega proizvoda ali živila
3.1
Vrsta proizvoda [v skladu s Prilogo XI] Skupina 1.3 Siri